# Haikyu!! Batalla als contenidors

Haikyu!! Batalla als contenidors (劇場版ハイキュー!! ゴミ捨て場の決戦, Gekijōban Haikyu!! Gomi Suteba no Kessen) és una pel·lícula d'anime esportiva de 2024. Escrita i dirigida per Susumu Mitsunaka, és una adaptació de la sèrie manga Haikyū!! del mangaka Haruichi Furudate.
La pel·lícula, distribuïda per Toho, es va estrenar el 16 de febrer de 2024 al Japó. A Catalunya va arribar el 31 de maig de 2024.

## Resum

Al Japó, els equips rivals del Karasuno i el Nekoma s'enfronten en un duel decisiu que resoldrà el campionat nacional de voleibol. L’enfrontament farà augmentar la tensió fins a extrems mai vistos abans, ja que uns i altres estan decidits a fer el que calgui per guanyar el partit i endur-se el títol.

## Producció

La producció cinematogràfica es va anunciar el 13 d'agost de 2022, la qual formaria part d'una saga de dues pel·lícules. El 19 d'agost de 2023 es va anunciar que el subtítol del primer film seria Gomi Suteba no Kessen ('La batalla decisiva de l'abocador'). El 24 de setembre del mateix any, es va fer públic que la pel·lícula s'estrenaria als cinemes japonesos el 16 de febrer de 2024.
El desembre de 2023, al Jump Festa '24, es va anunciar que el grup de música Spyair interpretaria el tema principal de la pel·lícula: Orange.

## Estrena

El film es va estrenar als cinemes japonesos el 16 de febrer de 2024. Set rondes de regals especials es van repartir als cinemes entre els espectadors de manera limitada, entre els quals hi havia el volum 33.5 del manga.
Es va saber en un començament que Crunchyroll la portaria als cinemes dels Països Catalans tan sols doblada i subtitulada al castellà el 30 de maig de 2024. Arran d'això, es va crear una campanya per demanar que es portés doblada al català, atès que la sèrie s'havia doblat sencera recentment i també s'havia començat a publicar el manga en la nostra llengua. Aquesta campanya va comportar la creació d'un coixinet #Haikyuencatalà i una recollida de signatures a la plataforma Change.org, que va arribar a més de 600 en una setmana. Finalment, el 24 d'abril el compte de Crunchyroll a Twitter va anunciar que arribaria doblada en català el 31 de maig de 2024, juntament amb les altres versions. Tan sols es va estrenar als cinemes de Catalunya.

## Rebuda

La pel·lícula va debutar en primera posició a la taquilla japonesa, i va recaptar 2.230 milions de iens el primer cap de setmana d'estrena. En 75 dies va recaptar més 10.000 milions de iens, i es va convertir en la 15a pel·lícula japonesa en recaptar més de 10.000 milions.

## Referències

* ↑ «Haikyu!! Batalla als contenidors». ésAdir. [Consulta: 1r maig 2024].
* ↑ «映画『ハイキュー!! ゴミ捨て場の決戦』2024年2月16日に公開決定。予告映像が解禁。監督・脚本はアニメ1～3期監督の満仲勧が担当 | ゲーム・エンタメ最新情報のファミ通.com» (en japonès), 24-09-2023. [Consulta: 1r maig 2024].
* 1 2 «'Haikyu!! Batalla als contenidors' encapçala les estrenes de cinema en català d'aquesta setmana». Govern.cat, 29-05-2024.
* ↑ 岩瀬, 賢斗. «明日は何者になる？――映画「ハイキュー!! FINAL」の制作が決定 アニメの続編が劇場版作品として2部に分け上映» (en japonès). GAME Watch, 15-08-2022. [Consulta: 30 maig 2024].
* ↑ «アニメ「ハイキュー!!」劇場版二部作制作決定！来年8月にキックオフイベント（動画あり）» (en japonès). Natalie. [Consulta: 1r maig 2024].
* ↑ 深谷, その子. «劇場版「ハイキュー!!」FINALシリーズ第1部タイトルが「劇場版ハイキュー!! ゴミ捨て場の決戦」に決定» (en japonès). GAME Watch, 21-08-2023. [Consulta: 30 maig 2024].
* ↑ «『劇場版ハイキュー!!』来年2月公開 予告映像も解禁で烏野高校VS音駒高校”もう一回”が無い試合» (en japonès), 25-09-2023. [Consulta: 1r maig 2024].
* 1 2 Hodgkins, Crystalyn. «1st Haikyu!! Final Film Reveals 2nd Trailer, Theme Song Artist, 'Volume 33.5' Book for Theatergoers» (en anglès). Anime News Network, 15-12-2023. [Consulta: 30 maig 2024].
* ↑ Loo, Egan. «1st Haikyu!! Final Film's Trailer Unveils Director/Writer, February 16 Opening (Updated)» (en anglès). Anime News Network, 24-09-2023. [Consulta: 30 maig 2024].
* ↑ «「劇場版ハイキュー!!」最後の入場特典は「33.5巻」カバー違いの再配布 日向と研磨の“エモい場面” がカバーに» (en japonès). アニメハック, 15-05-2024. [Consulta: 30 maig 2024].
* ↑ «Fechas de estreno internacional para la película anime HAIKYU!! The Dumpster Battle» (en castellà). Crunchyroll, 09-04-2024. [Consulta: 25 abril 2024].
* ↑ «Haikyu!! Final llegará a los cines españoles» (en castellà). Ramen Para Dos, 10-04-2024. [Consulta: 25 abril 2024].
* ↑ Lleonart, Arnau. «Seguidors de 'Haikyu!' demanen que el nou film es dobli en català». Vilaweb, 20-04-2024. [Consulta: 25 abril 2024].
* ↑ «Demanem que Crunchyroll projecti el film "Haikyu! The dumpster battle" en català». Change.org. [Consulta: 25 abril 2024].
* ↑ «El film de ‘Haikyu!’ es podrà veure en català arran de les protestes». Vilaweb, 24-04-2024. [Consulta: 25 abril 2024].
* ↑ «「劇場版ハイキュー!! ゴミ捨て場の決戦」初日3日間で興収22.3億円、動員152万人突破の“特大ヒットスタート” : 映画ニュース» (en japonès). 映画.com, 19-02-2024. [Consulta: 30 maig 2024].
* ↑ «映画『ハイキュー!!』興収100億円突破 公開75日間で東宝も驚き「まだまだ祭りは終わらない！」» (en japonès). ORICON NEWS, 01-05-2024. [Consulta: 30 maig 2024].
* ↑ Grover, Ashima. «Haikyu final film surpasses 10 billion yen revenue mark, solidifies box office presence: ‘Festival isn’t over'» (en anglès). Hindustan Times, 01-05-2024. [Consulta: 30 maig 2024].